A rendőrség elfogta a 30 éves J. Levente Szabolcsot, akit azzal gyanúsítanak, hogy a youtube-os videó blogjában elsőként beszélt arról, hogy az operatív törzs a főváros lezárására készül.

A 30 éves férfi középiskolát végzett, egy budapesti hotelben biztonsági őrként dolgozik, írja közleményében a BM. A rendőrök házkutatást tartottak nála, és számítástechnikai eszközök mellett 5,64 gramm kábítószer-gyanús növényi származékokat foglaltak le.

A nyomozók a férfit közveszéllyel fenyegetés bűntett elkövetése miatt gyanúsítottként hallgatták ki. J. Levente Szabolcs a feltöltés tényét elismerte.

Az operatív törzs önmérsékletre, felelős magatartásra int. Kizárólag a hatóságok iránymutatásait kövessék, hiteles forrásból tájékozódjanak.

Az Index az elsők között írta meg, hogy a lezárásról szóló hír NEM IGAZ.